याज्ञवल्क्यस्मृतिः/आचाराध्यायः/ग्रहशान्तिप्रकरणम्
<table>		
		
<td><p>		
	श्रीकामः शान्तिकामो वा ग्रहयज्ञं समाचरेत् ।वृष्ट्यायुःपुष्टिकामो वा तथैवाभिचरन्नपि   । । १.२९५  । ।	</p>
<td><p>		
	सूर्यः सोमो महीपुत्रः सोमपुत्रो बृहस्पतिः   ।शुक्रः शनैश्चरो राहुः केतुश्चेति ग्रहाः स्मृताः   । । १.२९६  । ।	</p>
<td><p>		
	ताम्रकात्स्फटिकाद्रक्त चन्दनात्स्वर्णकादुभौ   ।राजतादयसः सीसात्कांस्यात्कार्या ग्रहाः क्रमात् । । १.२९७  । ।	</p>
<td><p>		
	स्ववर्णैर्वा पटे लेख्या गन्धैर्मण्डलकेषु वा   ।यथावर्णं प्रदेयानि वासांसि कुसुमानि च   । । १.२९८  । ।	</p>
<td><p>		
	गन्धाश्च बलयश्चैव धूपो देयश्च गुग्गुलुः   ।कर्तव्या मन्त्रवन्तश्च चरवः प्रतिदैवतम्  । । १.२९९  । ।	</p>
<td><p>		
	आकृष्णेन इमं देवा अग्निर्मूर्धा दिवः ककुत् ।उद्बुध्यस्वेति च ऋचो यथासंख्यं प्रकीर्तिताः   । । १.३००  । ।	</p>
<td><p>		
	बृहस्पतेऽति यदर्यस्तथैवान्नात्परिस्रुतः   ।शं नो देवीस्तथा काण्डात्केतुं कृण्वन्निमांस्तथा   । । १.३०१  । ।	</p>
<td><p>		
	अर्कः पलाशः खदिर अपामार्गोऽथ पिप्पलः   ।उदुम्बरः शमी दूर्वा कुशाश्च समिधः क्रमात् । । १.३०२  । ।	</p>
<td><p>		
	एकैकस्य त्वष्टशतं अष्टाविंशतिरेव वा   ।होतव्या मधुसर्पिर्भ्यां दध्ना क्षीरेण वा युताः   । । १.३०३  । ।	</p>
<td><p>		
	गुडौदनं पायसं च हविष्यं क्षीरषाष्टिकम्  ।दध्योदनं हविश्चूर्णं मांसं चित्रान्नं एव च   । । १.३०४  । ।	</p>
<td><p>		
	दद्याद्ग्रहक्रमादेवं द्विजेभ्यो भोजनं बुधः   ।शक्तितो वा यथालाभं सत्कृत्य विधिपूर्वकम्  । । १.३०५  । ।	</p>
<td><p>		
	धेनुः शङ्खस्तथानड्वान्हेम वासो हयः क्रमात् ।कृष्णा गौरायसं छाग एता वै दक्षिणाः स्मृताः   । । १.३०६  । ।	</p>
<td><p>		
	यश्च यस्य यदा दुःस्थः स तं यत्नेन पूजयेत् ।ब्रह्मणैषां वरो दत्तः पूजिताः पूजयिष्यथ   । । १.३०७  । ।	</p>
<td><p>		
	ग्रहाधीना नरेन्द्राणां उच्छ्रायाः पतनानि च   ।भावाभावौ च जगतस्तस्मात्पूज्यतमा ग्रहाः   । । १.३०८  । ।	</p>
<td><p>		
	ग्रहाणां इदं आतिथ्यं कुर्यात्संवत्सरादपि   ।आरोग्यबलसंपन्नो जीवेत्स शरदः शतम्  । । १.३०८आ  । ।	</p>
</table>